**Παράρτημα Α – Σύμφωνο Συνεργασίας**

**Πρόγραμμα Αγροτικής Ανάπτυξης 2014-2020**

**ΜΕΤΡΟ 16 - ΣΥΝΕΡΓΑΣΙΑ**

**ΚΑΘΕΣΤΩΣ: 16.4 Βραχείες Αλυσίδες και Τοπικές Αγορές**

**ΣΥΜΦΩΝΟ ΣΥΝΕΡΓΑΣΙΑΣ**

**μεταξύ του Επικεφαλής Εταίρου και των λοιπών Εταίρων του Έργου**

|  |
| --- |
| *Παραθέστε τον Τίτλο του Έργου* |

**το οποίο χρηματοδοτείται από το**

**Πρόγραμμα Αγροτικής Ανάπτυξης (ΠΑΑ) 2014-2020**

Στην…, … (πόλη και διεύθυνση) σήμερα … (ημέρα της εβδομάδας), την … (ημερομηνία) του (μηνός) … 20…, (έτος) οι κάτωθι:

**ΔΙΚΑΙΟΥΧΟΣ (ΕΠΙΚΕΦΑΛΗΣ ΕΤΑΙΡΟΣ)**

1. [*Επωνυμία, Αριθμός Δελτίου Ταυτότητας/Αριθμός Εγγραφής Εταιρείας, Διεύθυνση και Διεύθυνση Ηλεκτρονικού Ταχυδρομείου*]

 Εκπροσωπούμενος από <νομίμως εξουσιοδοτημένος να δεσμεύσει νομικά το

 φορέα έναντι τρίτων> υπό την ιδιότητά του ως Επικεφαλής Εταίρος (Εταίρος 1)

**και οι ΕΤΑΙΡΟΙ ΤΟΥ ΕΡΓΟΥ**

1. [*Επωνυμία, Αριθμός Δελτίου Ταυτότητας/Αριθμός Εγγραφής Εταιρείας, Διεύθυνση και Διεύθυνση Ηλεκτρονικού Ταχυδρομείου*]

Εκπροσωπούμενος από <νομίμως εξουσιοδοτημένος να δεσμεύσει νομικά το φορέα έναντι τρίτων> υπό την ιδιότητά του ως Εταίρος 2

1. [*Επωνυμία, Αριθμός Δελτίου Ταυτότητας/Αριθμός Εγγραφής Εταιρείας, Διεύθυνση και Διεύθυνση Ηλεκτρονικού Ταχυδρομείου*]

Εκπροσωπούμενος από <νομίμως εξουσιοδοτημένος να δεσμεύσει νομικά το φορέα έναντι τρίτων> υπό την ιδιότητά του ως Εταίρος 3

1. [*Επωνυμία, Αριθμός Δελτίου Ταυτότητας/Αριθμός Εγγραφής Εταιρείας, Διεύθυνση και Διεύθυνση Ηλεκτρονικού Ταχυδρομείου*]

Εκπροσωπούμενος από <νομίμως εξουσιοδοτημένος να δεσμεύσει νομικά το φορέα έναντι τρίτων> υπό την ιδιότητά του ως Εταίρος 4

[Προσθέστε Εταίρους εάν χρειάζεται]

**εφεξής καλουμένων ως «τα Συμβαλλόμενα Μέρη»**

**Έχοντας υπόψη το πλαίσιο των κάτωθι διατάξεων και εγγράφων:**

1. Τους Κανονισμούς:
* Τον Κανονισμό (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου.
* Τον Κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006.
* Τον Κατ’ Εξουσιοδότηση Κανονισμό (ΕΕ) αριθ. 807/2014 της Επιτροπής της 11ης Μαρτίου 2014 για τη συμπλήρωση του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και για τη θέσπιση μεταβατικών διατάξεων.
* Τον Εκτελεστικό Κανονισμό (ΕΕ) αριθ. 808/2014 της Επιτροπής της 17ης Ιουλίου 2014 σχετικά με τη θέσπιση κανόνων εφαρμογής του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ).
* Τον Κανονισμό (ΕΚ) αριθ. 1848/2006 της Επιτροπής της 14ης Δεκεμβρίου 2006 σχετικά με τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης της κοινής γεωργικής πολιτικής και της οργάνωσης συστήματος πληροφόρησης στον τομέα αυτό καθώς και την κατάργηση του κανονισμού (ΕΟΚ) αριθ. 595/91 του Συμβουλίου.
* Τον Κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου.
* Τον Κανονισμό (ΕΚ, ΕΥΡΑΤΟΜ) αριθ. 2988/95 του Συμβουλίου της 18ης Δεκεμβρίου 1995 σχετικά με την προστασία των οικονομικών συμφερόντων των Ευρωπαϊκών Κοινοτήτων.
1. Την Εκτελεστική Απόφαση της Επιτροπής της 3.12.2015 για την έγκριση του προγράμματος αγροτικής ανάπτυξης της Κύπρου για στήριξη από το Ευρωπαϊκό Γεωργικό Ταμείο Αγροτικής Ανάπτυξης CCI: 2014CY06RDNP001.
2. Την Ανακοίνωση Προκήρυξης του Καθεστώτος «16.4 Βραχείες Αλυσίδες και Τοπικές Αγορές» από τη Διαχειριστική Αρχή του Προγράμματος Αγροτικής Ανάπτυξης 2014 - 2020 και τον Κυπριακό Οργανισμό Αγροτικών Πληρωμών.
3. Το ισχύον Εγχειρίδιο Εφαρμογής - Ενημέρωσης Αιτητών του Καθεστώτος «16.4 Βραχείες Αλυσίδες και Τοπικές Αγορές».
4. Τον περί της Ρύθμισης της Λειτουργίας των Λαϊκών Αγορών Νόμο του 2013 (96(I)/2013).
5. Τον περί Συμβάσεων Νόμο (ΚΕΦ.149).
6. Tον περί Χαρτοσήμων Νόμο του 1963.

και για το σκοπό υλοποίησης του έργου με τον τίτλο «……………………………………………..»

**Έχουν συμφωνήσει, συνομολογήσει και αμοιβαία αποδεχθεί τις ακόλουθες διατάξεις:**

**Άρθρο 1: Στόχοι του Έργου**

Το έργο *[τίτλος]* που υλοποιείται στα πλαίσια του μέτρου «Συνεργασία» (Καθεστώς: 16.4 Βραχείες Αλυσίδες και Τοπικές Αγορές) του Προγράμματος Αγροτικής Ανάπτυξης 2014–2020, συμβάλει στους στόχους και στις προτεραιότητες της Ένωσης για την Αγροτική Ανάπτυξη (Άρθρα 4 και 5 του Καν. (ΕΕ) 1305/2013). Συνοπτικά, οι στόχοι αυτοί είναι: *[αναφέρονται οι βασικοί στόχοι του συγκεκριμένου έργου]*

**Άρθρο 2: Αντικείμενο και σκοπιμότητα του Συμφώνου Συνεργασίας**

Με το παρόν Σύμφωνο Συνεργασίας, ο Επικεφαλής Εταίρος και οι λοιποί Εταίροι του έργου αναλαμβάνουν την δέσμευση για υλοποίηση του έργου συνεργασίας όπως αυτό ορίζεται στο Τεχνικό Δελτίο Έργου (Παράρτημα Β) και καθορίζουν τον εσωτερικό κανονισμό και τους κανόνες που θα διέπουν τις μεταξύ τους σχέσεις στο πλαίσιο υλοποίησης του έργου.

Ο καθορισμός του αντικειμένου του έργου και οι αρμοδιότητες των Εταίρων, περιγράφονται στο Τεχνικό Δελτίο του Έργου και στην Αίτηση Επιχορήγησης, τα οποία αποτελούν αναπόσπαστο μέρος του παρόντος Συμφώνου Συνεργασίας.

**Άρθρο 3: Διάρκεια Ισχύος Συμφώνου Συνεργασίας και Επιλεξιμότητα Δαπανών**

**3.1** Το παρόν Σύμφωνο Συνεργασίας τίθεται σε ισχύ την ημερομηνία της υπογραφής του από όλους του Εταίρους.

* 1. Σε περίπτωση που η πραγματική ημερομηνία έναρξης του έργου προηγείται της ημερομηνίας έναρξης της επιλεξιμότητας των δαπανών, οι δαπάνες που πραγματοποιούνται από τους Εταίρους προ της εν λόγω ημερομηνίας θεωρούνται ως μη επιλέξιμες με εξαίρεση τα προπαρασκευαστικά έξοδα όπως προνοούνται στο ισχύον Εγχειρίδιο Ενημέρωσης Αιτητών του Καθεστώτος «16.4 Βραχείες Αλυσίδες και Τοπικές Αγορές».
	2. Τα συμβαλλόμενα μέρη αναγνωρίζουν ρητά, και δηλώνουν ότι τυχόν προπαρασκευαστικές ενέργειες όπως αναφέρονται στο σημείο 3.2, [*απαρίθμηση των προπαρασκευαστικών ενεργειών*], που πραγματοποιήθηκαν έως σήμερα λογίζονται ως ενέργειες που έγιναν στο πλαίσιο εκτέλεσης της παρούσας συμφωνίας.
	3. Τα συμβαλλόμενα μέρη συμφωνούν και δηλώνουν ότι σε περίπτωση μη έγκρισης της Αίτησης οι προπαρασκευαστικές δαπάνες [*απαρίθμηση των προπαρασκευαστικών δαπανών*], που έγιναν στο πλαίσιο εκτέλεσης της παρούσας συμφωνίας, αναλαμβάνονται από [*ορισμός Εταίρου/ων*].
	4. Εφόσον εγκριθεί η τελική Έκθεση Αποπεράτωσης του Έργου από τη Μονάδα Εφαρμογής, η συμφωνία λήγει την ημερομηνία κατά την οποία κάθε Εταίρος του Έργου λάβει το ποσό που του αναλογεί από την τελευταία πληρωμή από τον ΚΟΑΠ.
	5. Μετά την λήξη της συμφωνίας, όλοι οι Εταίροι του Έργου συμφωνούν και υποχρεούνται να συμμορφωθούν με τις υποχρεώσεις τους όσον αφορά τη τήρηση και αρχειοθέτηση των εγγράφων για χρονικό διάστημα τουλάχιστον πέντε ετών από την τελευταία πληρωμή στον δικαιούχο.
	6. Μετά την λήξη της συμφωνίας, όλοι οι Εταίροι του Έργου συμφωνούν και υποχρεούνται να συμμορφωθούν με τις πρόνοιες του άρθρου 71 του Κανονισμού (ΕΕ) 1303/2013, για χρονικό διάστημα τουλάχιστον πέντε ετών από την τελευταία πληρωμή στον δικαιούχο.

**Άρθρο 4: Υποχρεώσεις και καθήκοντα του Επικεφαλής Εταίρου**

Ο Επικεφαλής Εταίρος του Έργου:

* 1. Έχει την ευθύνη για το γενικό συντονισμό, διαχείριση και υλοποίηση του έργου έναντι της Μονάδας Εφαρμογής.
	2. Υπογράφει την αίτηση για λογαριασμό όλων των Εταίρων ως ο νόμιμος εκπρόσωπος της Συνεργασίας.
	3. Συντονίζει και επιβλέπει την ορθή πρόοδο του προτεινόμενου έργου.
	4. Αιτείται την αποζημίωση των δαπανών μέσω των αιτημάτων πληρωμής.
	5. Λαμβάνει το ποσοστό της επιδότησης του Προγράμματος Αγροτικής Ανάπτυξης (ΠΑΑ) για όλες τις επιλέξιμες δράσεις του Έργου και το διαβιβάζει στους λοιπούς Εταίρους που συμμετέχουν στο έργο, εντός 60 ημερολογιακών ημερών από την είσπραξη του, προσκομίζοντας στη Μονάδα Εφαρμογής τα απαραίτητα αποδεικτικά στοιχεία τα οποία αποδεικνύουν τη μεταβίβαση του ποσού που αναλογεί στον κάθε Εταίρο.
	6. Προετοιμάζει και υποβάλλει την ενδιάμεση έκθεση προόδου και την τελική έκθεση αποπεράτωσης του έργου, καθώς και τα υποστηρικτικά δικαιολογητικά αυτών, σύμφωνα με το ισχύον Εγχειρίδιο Ενημέρωσης Αιτητών.
	7. Διασφαλίζει ώστε οι δαπάνες που υποβάλλονται από τους Εταίρους που συμμετέχουν στο έργο να έχουν πραγματοποιηθεί για το σκοπό της υλοποίησης της επιλέξιμης εργασίας και να αντιστοιχούν στις δράσεις που συμφωνήθηκαν μεταξύ των Εταίρων.
	8. Εξασφαλίζει την έγκαιρη έναρξη του Έργου και την υλοποίηση του Έργου εντός του ορισθέντος χρονοδιαγράμματος σε συμμόρφωση προς όλες του τις υποχρεώσεις έναντι της Μονάδας Εφαρμογής. Ο Επικεφαλής Εταίρος ενημερώνει την Μονάδα Εφαρμογής για τυχόν παράγοντες που ενδέχεται να επηρεάσουν δυσμενώς την εκτέλεση των δράσεων/εργασιών του Έργου.
	9. Σε περίπτωση νομικού προσώπου, ορίζει ένα φυσικό πρόσωπο, στέλεχος της εταιρείας, ως Υπεύθυνο Έργου, ο οποίος ικανοποιεί τα κριτήρια του «Κατάρτισης/ Εμπειρίας Συντονιστή», όπως ορίζονται στο ισχύον Εγχειρίδιο Ενημέρωσης Αιτητών, και έχει την ευθύνη για τις εργασίες Συντονισμού.
	10. Σε περίπτωση που ο Επικεφαλής Εταίρος, ως φυσικό ή νομικό πρόσωπο, δεν ικανοποιεί τα κριτήρια του «Συντονιστή», όπως ορίζονται στο ισχύον Εγχειρίδιο Ενημέρωσης Αιτητών, τότε αναθέτει τις εργασίες Συντονισμού σε εξωτερικό φορέα (φυσικό ή νομικό πρόσωπο που δεν αποτελεί μέλος της Συνεργασίας). Οι εργασίες Συντονισμού που δύναται να ανατεθούν, αφορούν, τη διεκπεραίωση όλων των διαδικαστικών απαιτήσεων που απορρέουν από τις αρμοδιότητες που του έχουν αναθέτει με το παρόν Σύμφωνο Συνεργασίας (π.χ. παρακολούθηση και συντονισμός της υλοποίησης του έργου, ετοιμασία όλων των απαραίτητων εγγράφων για υποβολή τους στη Μονάδα Εφαρμογής) χωρίς ωστόσο να απαλλάσσεται από τις ευθύνες που του αναλογούν ως δικαιούχος του μέτρου.
	11. Είναι υπεύθυνος για την εκτέλεση συγκεκριμένων δράσεων/εργασιών του Έργου όπως αυτές περιγράφονται στην αίτηση.
	12. Για λόγους ελέγχου, φυλάσσει τα σχετικά με το έργο αρχεία, έγγραφα και δεδομένα (πρωτότυπα και αντίγραφα) για τουλάχιστον πέντε χρόνια από την ολοκλήρωση και την τελική πληρωμή του επιλέξιμου Έργου.
	13. Διασφαλίζει ότι οποιαδήποτε επένδυση σε υποδομή ή παραγωγική επένδυση αποκτηθεί στα πλαίσια του παρόντος καθεστώτος με συγχρηματοδότηση από το ΠΑΑ, θα αξιοποιηθεί για σκοπούς του εγκεκριμένου έργου για πέντε τουλάχιστον χρόνια από την ημερομηνία τελικής πληρωμής από τον ΚΟΑΠ.
	14. Τηρεί σχετική κατάσταση των οικονομικών συναλλαγών για το Έργο.
	15. Παρέχει στη Μονάδα Εφαρμογής κάθε στοιχείο πληροφόρησης που αφορά τους δείκτες παρακολούθησης του συγκεκριμένου Καθεστώτος του ΠΑΑ.
	16. Αποτελεί γενικά και ενεργεί ως σημείο επαφής, εκπροσωπώντας τη Συνεργασία σε οποιαδήποτε επικοινωνία με τους φορείς του ΠΑΑ (Διαχειριστική Αρχή, Μονάδα Εφαρμογής, ΚΟΑΠ κτλ.) και ειδικότερα σε θέματα παρακολούθησης, υποβολής εκθέσεων και γενικών πληροφοριών.
	17. Μετά από την εξουσιοδότηση της Επιτροπής Παρακολούθησης, υποβάλλει αιτήσεις για τροποποιήσεις της παρούσας συμφωνίας στη Μονάδα Εφαρμογής, σύμφωνα με το ισχύον Εγχειρίδιο Ενημέρωσης Αιτητών.
	18. Εκτελεί τυχόν άλλα καθήκοντα κατόπιν συμφωνίας με τους Εταίρους του Έργου. [*… προσθέστε ανάλογα με την περίπτωση*]

**Άρθρο 5: Υποχρεώσεις και καθήκοντα των Εταίρων του Έργου**

* + Οι Εταίροι του Έργου είναι οι φορείς που είναι υπεύθυνοι για την εκτέλεση συγκεκριμένων δράσεων του Έργου όπως αυτές περιγράφονται στην Αίτηση Επιχορήγησης.
	+ Συμφωνούν να συνεργάζονται με τον Επικεφαλής Εταίρο κατά την ετοιμασία της αίτησης παρέχοντας του έγκαιρα τις απαραίτητες πληροφορίες, δεδομένα και έγγραφα (π.χ. προσφορές, βεβαιώσεις ιδίας συμμετοχής) που αφορούν στις δράσεις που αναλαμβάνουν.
	+ Είναι υπεύθυνοι για την έγκαιρη παροχή πληροφοριών, δεδομένων και απαραίτητων εγγράφων προς τον Επικεφαλής Εταίρο, τα οποία είναι αναγκαία στον δεύτερο για τον συντονισμό και την παρακολούθηση της υλοποίησης του έργου και την εκπλήρωση των καθηκόντων του όσον αφορά την υποβολή σχετικών εκθέσεων προόδου και αιτημάτων πληρωμής προς τη Μονάδα Εφαρμογής.
	+ Είναι υπεύθυνοι για την έγκαιρη υποβολή δαπανών προς τον Επικεφαλής Εταίρο μετά την υλοποίηση της εκάστοτε δράσης για τη διεκπεραίωση των διαδικασιών υποβολής εκθέσεων προόδου και αιτημάτων πληρωμής.
	+ Μεριμνούν για την ενημέρωση του Επικεφαλής Εταίρου σχετικά με τους παράγοντες που ενδέχεται να επηρεάσουν την υλοποίηση του έργου.
	+ Αναλαμβάνουν την ευθύνη για την επιστροφή στον Επικεφαλής Εταίρο τυχόν χρημάτων της συνεισφοράς του ΠΑΑ, τα οποία έχουν καταβληθεί αχρεωστήτως σε σχέση με τη συμμετοχή τους στο έργο, εντός 30 ημερολογιακών ημερών από την παραλαβή γραπτού αιτήματος από τον Επικεφαλής Εταίρο, το οποίο οφείλει να συνοδεύεται από τη σχετική απόφαση ανάκτησης της Μονάδας Εφαρμογής ή του ΚΟΑΠ.
	+ Φέρουν την ευθύνη έναντι του Επικεφαλής Εταίρου ότι οποιαδήποτε επένδυση σε υποδομή ή παραγωγική επένδυση αποκτηθεί στα πλαίσια του παρόντος καθεστώτος με συγχρηματοδότηση από το ΠΑΑ, θα αξιοποιηθεί για σκοπούς του εγκεκριμένου έργου για πέντε τουλάχιστον χρόνια από την ημερομηνία τελικής πληρωμής από τον ΚΟΑΠ.
	+ Οι Εταίροι του Έργου συμφωνούν να λάβουν όλα τα απαραίτητα μέτρα που θα επιτρέψουν στον Επικεφαλής Εταίρο να εκπληρώσει τις υποχρεώσεις του, όπως αυτές ορίζονται στην αίτηση και το ισχύον Εγχειρίδιο Ενημέρωσης Αιτητών του Καθεστώτος 16.4.
	+ Οι Εταίροι του Έργου συμφωνούν να συνεργάζονται με τον Επικεφαλής Εταίρο και μεταξύ τους για την υλοποίηση των επί μέρους δράσεων και εργασιών του Έργου.
	+ Οι Εταίροι του Έργου εκτελούν τυχόν άλλα καθήκοντα κατόπιν της παρούσας συμφωνίας [*… προσθέστε ανάλογα με την περίπτωση*].

**Άρθρο 6: Ειδικές Ενέργειες**

**6.1**  Η κύρια αποστολή του *[επωνυμία του Επικεφαλής Εταίρου]*, ο οποίος καλείται και 'Επικεφαλής Εταίρος' (αναφέρεται και ως Εταίρος 1 του Έργου), πέραν των όσων αναφέρονται στο άρθρο 4, συνοψίζεται ως εξής:

Περιγραφή ιδιότητας[[1]](#footnote-1): <*κατ’ ελάχιστον, όπως περιγράφεται στην εγκεκριμένη Αίτηση Επιχορήγησης, να σημειωθεί επίσης αν ο Επικεφαλής Εταίρος αναλαμβάνει και το ρόλο του Συντονιστή, σε διαφορετική περίπτωση να συμπληρωθεί το σημείο 6.1.1*)

Περιγραφή δράσεων/πακέτων εργασίας, εργασιών, παραδοτέων, ιδιοκτήτης παραδοτέων:

Στοιχεία προϋπολογισμού:

Άλλα… ως συμφωνούνται

**6.1.1** Επειδή ο Επικεφαλής Εταίρος, δεν ικανοποιεί τα κριτήρια του Συντονιστή, όπως ορίζονται στο ισχύον Εγχειρίδιο Ενημέρωσης Αιτητών, αναθέτει τις εργασίες Συντονισμού του έργου, στον *[επωνυμία του Συντονιστή.* *Στην περίπτωση όπου ο Συντονισμός ανατίθεται σε νομικό πρόσωπο, να γίνει αναφορά στον εκπρόσωπο αυτού (φυσικό πρόσωπο), ο οποίος ικανοποιεί τα κριτήρια του Συντονιστή] έναντι της αμοιβής των […………€].*

**6.1.2** Οι εργασίες Συντονισμού που αναθέτει ο Επικεφαλής Εταίρος, αφορούν, *[…………να σημειωθούν αναλυτικά οι εργασίες που ανατίθενται],* οι οποίες υπόκεινται στους περιορισμούς της παραγράφου 4.10.

**6.1.3** Ωστόσο η ανάθεσηεργασιών σε εξωτερικό φορέα (δηλαδή σε φορέα που δεν αποτελεί μέλος της Συνεργασίας) “Συντονιστή” δυνάμει της παραγράφου 6.1.1, δεν απαλλάσσει τον Επικεφαλής Εταίρο από τις ευθύνες που του αναλογούν ως δικαιούχος του μέτρου.

**6.2** Η κύρια αποστολή του [*επωνυμία Εταίρου*], ο οποίος αναφέρεται ως 'Εταίρος 2 του Έργου', πέραν των όσων αναφέρονται στο άρθρο 5, συνοψίζεται ως εξής:

Περιγραφή ιδιότητας: <κατ’ ελάχιστον, όπως περιγράφεται στην εγκεκριμένη Αίτηση Επιχορήγησης)

Περιγραφή δράσεων/πακέτων εργασίας, εργασιών, παραδοτέων, ιδιοκτήτης παραδοτέων:

Στοιχεία προϋπολογισμού:

Άλλα… ως συμφωνούνται

**6.3** Οι εταίροι συμφωνούν να ολοκληρώσουν το σύνολο των δράσεων/εργασιών που αναλαμβάνουν στα πλαίσια της παρούσας συμφωνίας, εντός μέγιστης χρονικής περιόδου δύο ετών από την ημερομηνία προκαταρτικής έγκρισης από τη Μονάδα Εφαρμογής.

**6.4** Οι εταίροι δηλώνουν ότι δεν έχουν στο παρελθόν συνεργαστεί και ολοκληρώσει μερικώς ή ολικώς πανομοιότυπη πρόταση έργου και ότι το ίδιο αντικείμενο έργου δεν έχει προταθεί ή οριστικά υπαχθεί για ενίσχυση-επιχορήγηση σε άλλο μέτρο ενισχύσεων.

**Άρθρο 7: Οργανωτική δομή της Συνεργασίας**

* 1. Για την αποτελεσματική διαχείριση της παρούσας συμφωνίας και την ολοκλήρωση του παρόντος Έργου, θα συσταθεί Επιτροπή Παρακολούθησης.
	2. Αντικείμενο της Επιτροπής Παρακολούθησης είναι η παρακολούθηση της τήρησης των όρων του παρόντος συμφώνου συνεργασίας, η υποβοήθηση της υλοποίησης του αντικειμένου του παρόντος συμφώνου συνεργασίας και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων του παρόντος συμφώνου συνεργασίας και τον τρόπο εφαρμογής του.
	3. Η Επιτροπή Παρακολούθησης αποτελείται από:
* Τον Επικεφαλής Εταίρο, ο οποίος ορίζεται ως πρόεδρος της Επιτροπής Παρακολούθησης,
* έναν (1) εκπρόσωπο του Εταίρου […], ο οποίος θα ενεργεί ως αντικαταστάτης ή αναπληρωτής του προέδρου,
* έναν (1) εκπρόσωπο του Εταίρου […], ο οποίος θα ενεργεί ως γραμματέας,
* έναν (1) εκπρόσωπο του Εταίρου […][[2]](#footnote-2),ο οποίος θα ενεργεί ως μέλος.
* Δύναται να συμμετέχει ο εξωτερικός Συντονιστής ως παρακαθήμενος.
	+ Νοείται ότι ως εκπρόσωπος εταίρου είναι νομίμως εξουσιοδοτημένος να δεσμεύσει νομικά τον Εταίρο.
	1. Η Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της πριν την έναρξη της συνεδρίας.
	2. Η Επιτροπή Παρακολούθησης συνεδριάζει έγκυρα όταν είναι παρόντα τουλάχιστον τα 2/3 από τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς. Τα πρακτικά των συνεδριάσεων της Επιτροπής Παρακολούθησης κοινοποιούνται σε όλα τα μέλη αφού υπογραφούν.
	3. Η Επιτροπή Παρακολούθησης αποφασίζει εγγράφως και αιτιολογημένα για τυχόν τροποποιήσεις των όρων του παρόντος Συμφώνου Συνεργασίας και εξουσιοδοτεί τον πρόεδρο της Επιτροπής για την υποβολή αιτήματος τροποποίησης στη Μονάδα Εφαρμογής. Τυχόν αιτήματα για την τροποποίηση του παρόντος Συμφώνου Συνεργασίας τελούν υπό την έγκριση της Μονάδας Εφαρμογής.

**Άρθρο 8: Συνεργασία με τρίτους, ανάθεση εργασιών και ανάθεση καθηκόντων σε εξωτερικούς συνεργάτες**

**8.1** Σε περίπτωση συνεργασίας με τρίτους, συμπεριλαμβανομένων και των υπεργολάβων ή ανάθεσης σε εξωτερικούς συνεργάτες, ο εταίρος του έργου τον οποίο αφορά παραμένει αποκλειστικά υπεύθυνος έναντι του Επικεφαλής Εταίρου για την εκπλήρωση των υποχρεώσεων που ορίζονται στο παρόν Σύμφωνο Συνεργασίας. Ο Επικεφαλής Εταίρος θα πρέπει να ενημερώνεται από τον εταίρο του έργου σχετικά με το αντικείμενο και τον αντισυμβαλλόμενο οποιασδήποτε σύμβασης υπογράφεται με τρίτο.

**8.2** Με την επιφύλαξη του Άρθρου 16, κανένας εταίρος του έργου δεν έχει το δικαίωμα να μεταβιβάσει δικαιώματα ή υποχρεώσεις του δυνάμει του παρόντος Συμφώνου Συνεργασίας.

**8.3** Η συνεργασία με τρίτους, συμπεριλαμβανομένων και των υπεργολάβων, θα πραγματοποιείται σύμφωνα με τις διαδικασίες που καθορίζονται στο ισχύον Εγχειρίδιο Ενημέρωσης Αιτητών του Μέτρου.

**Άρθρο 9: Προϋπολογισμός έργου και επιλέξιμες δαπάνες**

**9.1** Ο Επικεφαλής Εταίρος σε συνεργασία με τους λοιπούς εταίρους είναι υπεύθυνοι να συντάξουν μια εκτίμηση των επιλέξιμων δαπανών και της χρηματοδότησης βασισμένη σε πραγματικά στοιχεία της αγοράς. Ο προϋπολογισμός θα εκφράζεται σε ευρώ. Ο προϋπολογισμός του κάθε εταίρου καθώς και ο συνολικός προϋπολογισμός του έργου φαίνεται στον κάτωθι πίνακα:

**ΠΙΝΑΚΑΣ**

|  |  |  |  |  |  |  |
| --- | --- | --- | --- | --- | --- | --- |
|  | **ΣΥΝΟΛΙΚΗ ΕΠΙΛΕΞΙΜΗ ΔΑΠΑΝΗ (χωρίς ΦΠΑ)** | **ΣΥΝΟΛΙΚΗ ΕΠΙΛΕΞΙΜΗ ΔΑΠΑΝΗ/****ΚΑΤΗΓΟΡΙΑ %****ΕΝΙΣΧΥΣΗΣ** | **ΣΥΜΜΕΤΟΧΗ ΠΑΑ/****ΚΑΤΗΓΟΡΙΑ %****ΕΝΙΣΧΥΣΗΣ** | **ΙΔΙΑ ΣΥΜΜΕΤΟΧΗ/****ΚΑΤΗΓΟΡΙΑ %****ΕΝΙΣΧΥΣΗΣ** | **ΣΥΜΜΕΤΟΧΗ ΠΑΑ** | **ΙΔΙΑ ΣΥΜΜΕΤΟΧΗ** |
| ΕΠΙΚΕΦΑΛΗΣ ΕΤΑΙΡΟΣ |  | **80% :<**……..**>** |  |  |  |  |
| **60%:<**……..**>** |  |  |
| ΕΤΑΙΡΟΣ 2 |  | **80% :<**……..**>** |  |  |  |  |
| **60%:<**……..**>** |  |  |
| ΕΤΑΙΡΟΣ 3 |  | **80% :<**……..**>** |  |  |  |  |
| **60%:<**……..**>** |  |  |
| ΕΤΑΙΡΟΣ 4 |  | **80% :<**……..**>** |  |  |  |  |
| **60%:<**……..**>** |  |  |
| ΕΤΑΙΡΟΣ Ν |  | **80% :<**……..**>** |  |  |  |  |
| **60%:<**……..**>** |  |  |
|  | **ΣΥΝΟΛΙΚΟΣ ΠΡΟΥΠΟΛΟΓΙΣΜΟΣ ΕΡΓΟΥ:<**……..**>** |  |  |  | **ΣΥΝΟΛΙΚΗ ΣΥΜΜΕΤΟΧΗ ΠΑΑ:<**……..**>** | **ΣΥΝΟΛΙΚΗ ΙΔΙΑ ΣΥΜΜΕΤΟΧΗ:<**……..**>** |

**Συνολικός Προϋπολογισμός Έργου:** **<…………….>**(αριθμητικώς και ολογράφως) Ευρώ (€)

**Συνολική Συμμετοχή ΠΑΑ (Ύψος ενίσχυσης) : <…………….>**(αριθμητικώς και ολογράφως) Ευρώ (€) [Σημείωση: Το κατώτατο ύψος ενίσχυσης για το έργο είναι €10.000 και το ανώτατο €100.000]

**Συνεισφορά ΠΑΑ:** ….%

**Ιδία συμμετοχή:** …. %

**9.2** Η επιλεξιμότητα των δαπανών καθορίζεται βάσει του ισχύοντος Εγχειριδίου Εφαρμογής. Οι επιλέξιμες δαπάνες πρέπει:1) να σχετίζονται άμεσα με το περιεχόμενο του έργου, 2) να είναι αναγκαίες για την υλοποίηση του έργου, 3) να έχουν πραγματοποιηθεί και να αναγνωρίζονται από τιμολόγια και έγγραφα που αποδεικνύουν την πληρωμή ή έγγραφα ισοδύναμης αποδεικτικής αξίας.

**9.3** Οι δαπάνες οφείλουν να τηρούν τους κανόνες επιλεξιμότητας που καθορίζονται στο Εγχειρίδιο Ενημέρωσης Αιτητών του προγράμματος όπως ισχύει.

**9.4** Το ποσό της συμμετοχής του ΠΑΑ καταβάλλεται σε λογαριασμό του Επικεφαλής Εταίρου, ο οποίος είναι υπεύθυνος για τη διαχείριση των κονδυλίων καθώς και για τη μεταφορά εντός χρονικού διαστήματος 30 ημερών στους αντίστοιχους τραπεζικούς λογαριασμούς των εταίρων του έργου του ποσού που αναλογεί στον καθένα σύμφωνα με τις πραγματοποιηθείσες από αυτούς επαληθευμένες δαπάνες για δράσεις του έργου οι οποίες εκτελέστηκαν σύμφωνα με τους όρους της παρούσας.

**Άρθρο 10: Παρακολούθηση, Αξιολόγηση και Υποβολή Αναφορών**

**10.1** Ο Επικεφαλής Εταίρος έχει την συνολική ευθύνη για την παρακολούθηση των δράσεων που αναλαμβάνουν οι εταίροι του έργου κατά την υλοποίηση.

**10.2** Ο Επικεφαλής Εταίρος είναι υπεύθυνος για την υποβολή αναφορών προόδου (όπως ενδιάμεση έκθεση προόδου και τελική έκθεση αποπεράτωσης του Έργου) και αιτημάτων πληρωμής στη Μονάδα Εφαρμογής καθ' όλη τη διάρκεια της υλοποίησης του έργου, όπως ορίζεται στο ισχύον Εγχειρίδιο Ενημέρωσης Αιτητών, και μέχρι την επίσημη καταληκτική ημερομηνία του έργου προκειμένου να πραγματοποιηθούν οι τελικές πληρωμές. Οι αναφορές αυτές θα πρέπει να παρέχουν στοιχεία για τις δράσεις που αναλαμβάνονται ως μέρος του έργου, την επιτευχθείσα έναντι των στόχων πρόοδο και τα αποτελέσματα, την πραγματοποιηθείσα δαπάνη, εξήγηση για τυχόν αποκλίσεις από τους στόχους του σχεδίου δράσης όσον αφορά τις δαπάνες και τον προϋπολογισμό, τις προτεινόμενες διορθωτικές ενέργειες καθώς και άλλες σχετικές πληροφορίες.

* 1. Κάθε εταίρος του έργου υποχρεούται να παρέχει στον Επικεφαλής Εταίρο όλες τις πληροφορίες και έγγραφα που ο δεύτερος θεωρεί αναγκαία για την σύνταξη των διαφόρων αναφορών προς την Μονάδα Εφαρμογής.
	2. Ο Επικεφαλής Εταίρος ενημερώνει όλους τους εταίρους του έργου σε τακτική βάση για κάθε σχετική επικοινωνία μεταξύ αυτού και της Μονάδας Εφαρμογής.

**Άρθρο 11: Επαληθεύσεις και άλλοι Έλεγχοι**

**11.1** Για λόγους επαληθεύσεων και άλλων ελέγχων, ο Επικεφαλής Εταίρος και οι εταίροι του έργου:

1. Φυλάσσουν κάθε αρχείο, έγγραφο και δεδομένα που σχετίζονται με το έργο για χρονικό διάστημα τουλάχιστον πέντε ετών από την ολοκλήρωση και την τελική πληρωμή του επιλέξιμου έργου.

2. Προβαίνουν στις αναγκαίες ενέργειες για να διασφαλίσουν ότι οι επαληθεύσεις και άλλοι έλεγχοι που γνωστοποιούνται από τη Μονάδα Εφαρμογής και τον ΚΟΑΠ, μπορούν να πραγματοποιηθούν.

3. Παρέχουν στην Μονάδα Εφαρμογής και στον ΚΟΑΠ, οποιεσδήποτε πληροφορίες ζητούν για το έργο καθώς και πρόσβαση στα λογιστικά βιβλία, υποστηρικτικά δικαιολογητικά και άλλα έγγραφα που σχετίζονται με το έργο.

**11.2** Την ευθύνη για τις πληροφορίες σχετικά με την πραγματοποίηση και την εγκυρότητα των ενεργειών και των δαπανών που είναι επιλέξιμες για χρηματοδότηση από το ΠΑΑ, φέρει αποκλειστικά ο Επικεφαλής Εταίρος.

**Άρθρο 12: Ενημέρωση και δημοσιότητα**

**12.1** Οι εταίροι του έργου υλοποιούν τα μέτρα ενημέρωσης και δημοσιότητας σύμφωνα με τους κανονισμούς της Ευρωπαϊκής Ένωσης και συμμετέχουν ενεργά στις δράσεις που οργανώνονται για τη διάδοση των αποτελεσμάτων του έργου.

**12.2** Ειδικότερακάθε εταίρος του έργου θα πρέπει να τηρεί τις υποχρεώσεις του σύμφωνα με το Άρθρο 13 και Παράρτημα ΙΙΙ του Εκτελεστικού Κανονισμού (ΕΕ) 808/2014.

**12.3** Ενέργειες και δράσεις που πηγάζουν από τις υποχρεώσεις του παρόντος άρθρου, συντονίζονται από τον Επικεφαλής Εταίρο.

**Άρθρο 13: Διάδοση των αποτελεσμάτων του έργου στα πλαίσια λειτουργίας του Δικτύου Ευρωπαϊκής Σύμπραξης Καινοτομίας (ΕΣΚ)**

Ο Επικεφαλής Εταίρος και οι Εταίροι του Έργου λαμβάνουν υπόψη το γεγονός ότι, εφόσον η ίδρυση και λειτουργία της Συνεργασίας εμπίπτει στο Δίκτυο ΕΣΚ, τα αποτελέσματα του έργου ενδέχεται να διατεθούν στο κοινό και συμφωνούν τα αποτελέσματα του έργου να δημοσιοποιούνται. Επιπλέον, αναλαμβάνουν τη δέσμευση να συμμετάσχουν ενεργά σε όποιες δράσεις οργανώνονται προκειμένου να υπάρξει διάδοση των αποτελεσμάτων του έργου.

**Άρθρο 14: Δικαιώματα Ιδιοκτησίας**

* 1. Όλα τα περιουσιακά στοιχεία που αποκτώνται στα πλαίσια της παρούσας Συμφωνίας με συγχρηματοδότηση του ΠΑΑ, θα παραμείνουν στην ιδιοκτησία του κάθε εταίρου όπως ορίζεται στο άρθρο 6 της παρούσας Συμφωνίας και θα χρησιμοποιηθούν προς όφελος του Έργου τόσο καθ' όλη την περίοδο υλοποίησης αυτού, όσο και για τουλάχιστον πέντε έτη μετά την ολοκλήρωσή του (την ημερομηνία τελικής πληρωμή από τον ΚΟΑΠ).
	2. Το αποτέλεσμα των κοινών δραστηριοτήτων που καλύπτει η σύμβαση όπως εκθέσεις, έγγραφα, μελέτες, ηλεκτρονικά δεδομένα και άλλα προϊόντα, που διανέμονται χωρίς χρέωση ή εμπορική αξία, αποτελούν κοινή ιδιοκτησία των Εταίρων.
	3. Οι Εταίροι του έργου διευθετούν τυχόν δικαιώματα πνευματικής ιδιοκτησίας με αμοιβαίως αποδεκτούς κανόνες.
	4. Σε περίπτωση που στα πλαίσια της παρούσας Συμφωνίας προβλέπεται ίδρυση και εγγραφή νομικής οντότητας, τα περιουσιακά στοιχεία που θα αποκτηθούν με συγχρηματοδότηση του ΠΑΑ στα πλαίσια υλοποίησης του έργου, θα πρέπει απαραίτητα, πριν από την υποβολή αιτήματος πληρωμής, να είναι στην κατοχή / ιδιοκτησία της νομικής οντότητας που θα ιδρυθεί.
	5. *[Στο σημείο αυτό θα μπορούσαν να περιληφθούν, αν κρίνεται σκόπιμο, ειδικότερες πρόνοιες που αφορούν δικαιώματα ιδιοκτησίας προϊόντων τα οποία αναπτύσσονται στα πλαίσια του έργου, τα πνευματικά δικαιώματα ή άλλες διατάξεις, η διατύπωση των οποίων επαφίεται στην κρίση των μερών].*

**Άρθρο 15: [Απαιτήσεις εμπιστευτικότητας]**

**15.1** *[Στο σημείο αυτό θα μπορούσαν να περιληφθούν, αν κρίνεται σκόπιμο, ειδικότερες πρόνοιες που αφορούν την εμπιστευτικότητα και την υποχρέωση εχεμύθειας η διατύπωση των οποίων επαφίεται στην κρίση των μερών].*

**Άρθρο 16: Τροποποιήσεις, αποχωρήσεις και διαφορές**

**16.1** Το παρόν Σύμφωνο Συνεργασίας μπορεί να τροποποιηθεί μόνο μέσω έγγραφης τροποποίησης η οποία υπογράφεται από την Επιτροπή Παρακολούθησης σύμφωνα με τις πρόνοιες του Άρθρου 7 της παρούσης. Οι τροποποιήσεις, τελούν υπό την έγκριση της Μονάδας Εφαρμογής.

* 1. Ο Επικεφαλής Εταίρος και οι εταίροι του έργου συμφωνούν να μην αποχωρήσουν από το παρόν Σύμφωνο Συνεργασίας εκτός εάν υπάρχουν λόγοι που το καθιστούν αναπόφευκτο. Παρόλα αυτά, εάν αυτό συμβεί, ο Επικεφαλής Εταίρος και οι εταίροι του έργου πρέπει να καλύψουν τη συνεισφορά του αποχωρούντος εταίρου του έργου, είτε αναλαμβάνοντας οι ίδιοι τα καθήκοντά του είτε ζητώντας από έναν ή περισσότερους νέους εταίρους να συμμετάσχουν στο παρόν Σύμφωνο Συνεργασίας.
	2. Σε περίπτωση που υπάρξει διαφωνία μεταξύ τους, οι εταίροι του έργου οφείλουν να εργαστούν προς εξεύρεση φιλικής διευθέτησης της διαφωνίας. Οι διαφορές παραπέμπονται στην Επιτροπή Παρακολούθησης του Έργου προς εξεύρεση φιλικού διακανονισμού.
	3. Η όποια νομική διαφορά μπορεί να προκύψει ως αποτέλεσμα ή σε σχέση με την παρούσα Συμφωνία (Σύμφωνο Συνεργασίας), περιλαμβανομένης και αυτής για την εγκυρότητα της παρούσας Συμφωνίας, δύναται να επιλύεται από τα αρμόδια Δικαστήρια της Κυπριακής Δημοκρατίας.

**Άρθρο 17: Μη εκπλήρωση υποχρεώσεων ή Καθυστέρηση**

* 1. Κάθε Εταίρος του Έργου έχει την υποχρέωση να ενημερώσει άμεσα τον Επικεφαλής Εταίρο και να του παρέχει κάθε χρήσιμο στοιχείο σε περίπτωση ύπαρξης περιστάσεων που θα μπορούσαν να θέσουν σε κίνδυνο την υλοποίηση του Έργου.
	2. Σε περίπτωση ολικής ή μερικής μη εκπλήρωσης κάποιας υποχρέωσης εκ μέρους ενός από τους Εταίρους του Έργου, ο Επικεφαλής Εταίρος προειδοποιεί τον εν λόγω εταίρο να συμμορφωθεί εντός μέγιστης προθεσμίας 30 ημερολογιακών ημερών και ενημερώνει σχετικά την Μονάδα Εφαρμογής και τη Διαχειριστική Αρχή του Προγράμματος.
	3. Σε περίπτωση ολικής ή μερικής μη εκπλήρωσης των υποχρεώσεων ενός εταίρου του έργου, ο εν λόγω εταίρος υποχρεούται να επιστρέψει στον Επικεφαλής Εταίρο τυχόν αχρεωστήτως καταβληθέντα ποσά, μέσα σε διάστημα 30 ημερολογιακών ημερών από τη σχετική ειδοποίηση.
	4. Σε περίπτωση που η μη εκπλήρωση των υποχρεώσεων εξακολουθεί να υπάρχει, ο Επικεφαλής Εταίρος αναλαμβάνει την παραπομπή του θέματος στην Επιτροπή Παρακολούθησης η οποία θα αποφασίσει επί του θέματος. Εάν ως αποτέλεσμα της πιο πάνω απόφασης, απαιτείται τροποποίηση του Συμφώνου Συνεργασίας, τότε η εν λόγω τροποποίηση, πρέπει να τύχει έγκρισης από τη Μονάδα Εφαρμογής.
	5. Ο Επικεφαλής Εταίρος υποχρεούται να επιστρέψει μέρος ή το σύνολο της χρηματοδότησης του ΠΑΑ που χορηγήθηκε για το έργο, σε περίπτωση εξακρίβωσης από τη Μονάδα Εφαρμογής ή άλλη δομή του ΠΑΑ:

α) παρατυπιών κατά την υλοποίηση του έργου,

β) ολικής ή μερικής μη εκπλήρωσης των υποχρεώσεων εκ μέρους ενός ή περισσοτέρων εταίρων του έργου.

* 1. Σε περίπτωση ολικής ή μερικής μη εκπλήρωσης κάποιας υποχρέωσης εκ μέρους του Επικεφαλής Εταίρου, η Επιτροπή Παρακολούθησης υπό την προεδρία του αντικαταστάτη προέδρου, αναλαμβάνει να τον προειδοποιήσει να συμμορφωθεί και ενημερώνει γραπτώς την Μονάδα Εφαρμογής και τη Διαχειριστική Αρχή του Προγράμματος. Ο Επικεφαλής Εταίρος θα πρέπει εντός μέγιστης χρονικής προθεσμίας 30 ημερολογιακών ημερών να συμμορφωθεί ή/και να ενημερώσει την Επιτροπή Παρακολούθησης και την Μονάδα Εφαρμογής για τις προθέσεις του.
	2. Σε περίπτωση που ο Επικεφαλής Εταίρος δεν μπορεί να ανταποκριθεί στις υποχρεώσεις του η Επιτροπή Παρακολούθησης δύναται να προτείνει στην Μονάδα Εφαρμογής την αντικατάστασή του.

**Άρθρο 18: Ισχύον Δίκαιο και Ανωτέρα Βία**

**18.1** Η παρούσα Συμφωνία (Σύμφωνο Συνεργασίας) διέπεται από τον περί Συμβάσεων Νόμο (ΚΕΦ.149) και τον περί Χαρτοσήμων Νόμο του 1963 της Κυπριακής Δημοκρατίας. Οι διατάξεις της παρούσας συμφωνίας οι οποίες εκνόμως αποκλίνουν από τις ανωτέρω διατάξεις θα θεωρούνται ως μη γενόμενες.

**18.2** Κανένα μέρος δεν υπέχει ευθύνης για μη συμμόρφωση με τις υποχρεώσεις που απορρέουν από το παρόν Σύμφωνο Συνεργασίας σε περίπτωση που η μη συμμόρφωση οφείλεται σε ανωτέρα βία. Εάν προκύψει τέτοια περίπτωση, ο εταίρος του έργου τον οποίο αφορά οφείλει αμέσως να το γνωστοποιήσει εγγράφως προς τον Επικεφαλής Εταίρο και την Επιτροπή Παρακολούθησης. Ως ανωτέρα βία νοούνται οι περιπτώσεις που αναφέρονται στο άρθρο 2 (2) του Κανονισμού (ΕΕ) 1306/2013.

**Άρθρο 19: Νομική διαδοχή**

**19.1** Στις περιπτώσεις νομικής διαδοχής (π.χ. όταν ο Επικεφαλής Εταίρος μεταβάλλει τη νομική του μορφή), ο Επικεφαλής Εταίρος υποχρεούται να μεταβιβάσει στον νόμιμο διάδοχο όλες τις υποχρεώσεις του που απορρέουν από την παρούσα συμφωνία.

**19.2** Οι πρόνοιες της πιο πάνω παραγράφου εφαρμόζονται και σε περίπτωση που στα πλαίσια της παρούσας Συμφωνίας προβλέπεται ίδρυση και εγγραφή νομικής οντότητας

**Άρθρο 20: Ακυρότητα**

Σε περίπτωση που διάταξη της παρούσας συμφωνίας κηρυχθεί άκυρη ή ανίσχυρη βάσει της νομοθεσίας που διέπει την παρούσα συμφωνία, το γεγονός αυτό δεν ακυρώνει τις υπόλοιπες διατάξεις.

Το γεγονός ότι κάποιος από τους συμβαλλόμενους δεν ζητά την εφαρμογή μιας εκ των διατάξεων της παρούσας συμφωνίας, δεν σημαίνει ότι το συμβαλλόμενο αυτό μέρος παραιτείται των δικαιωμάτων του που απορρέουν από την εν λόγω διάταξη.

**Άρθρο 21: Τελική Δήλωση**

Τα Συμβαλλόμενα Μέρη:

* 1. Δηλώνουν ότι οι Κανονισμοί του Ευρωπαϊκού Κοινοβουλίου και του Συμβουλίου για τη στήριξη της Αγροτικής Ανάπτυξης από το ΕΓΤΑΑ και οι χρηματοοικονομικές και νομικές υποχρεώσεις που προκύπτουν από το Πρόγραμμα Αγροτικής Ανάπτυξης 2014-2020, θεωρούνται αναπόσπαστο τμήμα της παρούσας συμφωνίας μεταξύ των Εταίρων του Έργου.
	2. Αποδέχονται οποιουσδήποτε ελέγχους, η Μονάδα Εφαρμογής του Καθεστώτος 16.4 ή ο Κυπριακός Οργανισμός Αγροτικών Πληρωμών ή οποιοδήποτε αρμόδιο όργανο της Ευρωπαϊκής Ένωσης, ήθελε να διεξάγει για την ορθότητα των δηλωθέντων στοιχείων
	3. Αποδέχονται τα κριτήρια και τους όρους του Καθεστώτος στο οποίο συμμετέχουν καθώς και τις υποχρεώσεις που συνεπάγονται από την συμμετοχή τους στο Καθεστώς αυτό.
	4. Πιστοποιούν το αληθές των στοιχείων που περιέχονται στην παρούσα συμφωνία.

Συντάχθηκε στη(ν) [αναφέρατε πόλη] σε [αναφέρατε αριθμό] πρωτότυπα, την [αναφέρατε ημερομηνία] και έλαβε κάθε συμβαλλόμενος από ένα.

**[*Επωνυμία Επικεφαλής Εταίρου*]**

[*Όνομα και τίτλος νομίμου εκπροσώπου*]

[*Υπογραφή*]

**[*Επωνυμία εταίρων του έργου*]**

[*Όνομα και τίτλος νομίμων εκπροσώπων*]

[*Υπογραφές*]

**[*Μάρτυρες*]**

[*Όνομα και τίτλος μαρτύρων*]

[*Υπογραφές*]

**Παραρτήματα**

1) Τεχνικό Δελτίο Έργου.

2) Αίτηση Επιχορήγησης.

3) Τυχόν νομιμοποιητικά έγγραφα για την εξουσιοδότηση υπογραφής των συμβαλλομένων μερών της Συνεργασίας (εταίρων) [π.χ. επίσημο έγγραφο στο οποίο να φαίνεται ο νόμιμος εκπρόσωπος του Διοικητικού Συμβουλίου της εταιρίας].

1. Ιδιότητα: περιγράφεται η δραστηριότητα που ασκεί ο κάθε Εταίρος πχ. Γεωργός (φυτικής παραγωγής, ζωικής παραγωγής, μελισσοκόμος)/ομάδα γεωργών, μεταποιητής, ερευνητικός φορέας, πάροχος συμβουλευτικών υπηρεσιών, φορέας οργάνωσης και διανομής γεωργικών προϊόντων ή τροφίμων, φορέας επισιτιστικού κλάδου, επιχείρηση λιανικής πώλησης τροφίμων, τοπικές αρχές, κλπ. [↑](#footnote-ref-1)
2. Δεν είναι απαραίτητο να εκπροσωπούνται όλοι οι Εταίροι της Συνεργασίας στην Επιτροπή Παρακολούθησης. [↑](#footnote-ref-2)